Diari Oficial de la Generalitat Valenciana


Sumari del DOGV 2029, del 21-05-1993 (1993/828024)

ORDRE de 28 d'abril de 1993, de la Conselleria de Cultura, Educació i Ciència, per la qual convoca la concessió d'ajudes destinades a la realització de programes relacionats amb els fins de l'Institut Valencià de la Dona.
-----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/04/28/(1)/dof/vci/html**

### Dades del document

Número de DOGV
:   2029

Data del DOGV
:   21-05-1993

Secció del DOGV
:   DISPOSICIONS GENERALS

Número del document
:   1993/828024


Data del document
:   28-04-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 28 d'abril de 1993, de la Conselleria de Cultura, Educació i Ciència, per la qual convoca la concessió d'ajudes destinades a la realització de programes relacionats amb els fins de l'Institut Valencià de la Dona.  
La Llei 5/1992, de 30 de juny, de Creació de l?Institut Valencià de la Dona, n'estableix com a objectiu prioritari «el foment de l'associacionisme femení per a la defensa dels seus interessos», tenint en compte l?escassa participació de la dona en tots els àmbits de la vida social, econòmica i cultural.  
Per a dur a terme aquesta comesa, cal que les institucions públiques presten les ajudes econòmiques necessàries que en garantesquen la continuïtat i n'impulsen el desplegament.  
Per tot això, en virtut del que antecedeix i fent ús de les atribucions concedides per l'article 35 de la Llei 5/1983, de la Generalitat Valenciana de 30 de desembre, a proposta de l?Institut Valencià de la Dona,  
ORDENE  
Primer  
La Conselleria de Cultura, Educació i Ciència, a proposta de l?Institut Valencià de la Dona, i dins els límits que determinen els crèdits aprovats en el pressupost, convoca ajudes destinades a finançar projectes relacionats amb les finalitats de l?Institut Valencià de la Dona realitzats durant l?exercici de 1993.  
Segon  
El finançament d'aquests projectes es farà a càrrec de la línia de subvenció 4011000/93, del programa 323.10 del pressupost de despeses vigent per a 1993, de la Conselleria de Cultura, Educació i Ciència, per un import màxim global de catorze milions cinc-centes mil (64.162.045) pessetes.  
Tercer  
Aprovar les bases per les quals es regirà aquesta convocatòria, incloses com a annex I en aquesta ordre.  
Quart  
Contra aquesta ordre de convocatòria, que esgota la via administrativa, podrà interposar-se recurs contenciós administratiu, en el termini de dos mesos comptadors des de l?endemà de la publicació d'aquesta ordre en el Diari Oficial de la Generalitat Valenciana, amb comunicació prèvia a aquest òrgan.  
Disposició FINAL  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 28 d'abril de 1993.  
Primera. Finalitat de la convocatòria  
El Conseller de Cultura, Educació i Ciència,   
ANDREU LOPEZ I BLASCO  
ANNEX I  
Bases  
Aquesta convocatòria té com a finalitat promoure l?enfortiment del moviment associatiu de dones i impulsar les activitats relacionades amb les finalitats pròpies de l?Institut Valencià de la Dona.  
Segona. Beneficiàries  
Podran optar en aquestes ajudes les associacions de dones legalment reconegudes que no tinguen finalitat lucrativa i les activitats de les quals es despleguen dins l?àmbit de la Comunitat Valenciana.  
Tercer. Activitats subvencionables  
Seran programes subvencionables aquells que contemplen la realització d'activitats del moviment associatiu de dones relacionats amb les finalitats pròpies de l?Institut Valencià de la Dona, i d'una manera especial:  
1r. Activitats programades per les associacions en relació amb l?educació, la cultura i la formació de les dones en general.  
2n. Activitats dirigides a augmentar el nivell d'informació i educació sanitària de la població femenina i aquelles altres actuacions relacionades amb la salut i la problemàtica específica de les dones.  
3r. activitats dirigides a proporcionar a les dones nivells formatius suficients i a l'actualització dels coneixements adquirits, que els facilite l'accés al mercat de treball o la reinserció laboral.  
Les subvencions seran destinades a finançar despeses derivades del desplegament de les activitats, sense que es puga entendre subvencionables les despeses corrents i de manteniment de les associacions (llum, aigua, lloguer de locals), ni l'adquisició de material inventariable.  
Quarta. Forma de concessió de les ajudes  
A causa de la naturalesa i la finalitat de la subvenció, la concessió d'aquesta es realitzarà per concurs. Amb aquesta finalitat, la proposta de concessió de subvenció es farà a l'òrgan que concedeix per una comissió d'avaluació que tindrà la composició següent:  
- Dos membres designats per la Directora de l'Institut Valencià de la Dona.  
- Un funcionari/a amb categoria de cap de secció de l'Institut Valencià de la Dona que en farà de secretari/ària, amb veu i amb vot.  
- Un representant de l'Institut Valencià de la Dona de Castelló i un altre d'Alacant designats per la Directora de l'Institut Valencià de la Dona.  
Cinquena. Resolució de l'expedient  
La comissió d'avaluació establerta en la base IV d'aquesta ordre realitzarà la valóració dels projectes presentats i tindrà en compte els criteris de prioritat següents:  
1. La qualitat i l?envergadura del programa que ha de desplegar l'associació sol·licitant.  
Valoració: fins a 10 punts.  
2. Àmbit territorial del projecte presentat per l'ordre següent: autonòmic, provincial i local.  
Valoració ... fins a 5 punts.  
3. Grau d'autofinançament de l'associació sol·licitant.  
Valoració: fins a 10 punts.  
4. Associació de creació recent.  
Valoració: fins a 5 punts.  
Finalitzat l'examen d'aquests, s'elevarà proposta de resolució a la Directora de l'Institut Valencià de la Dona, que concedirà o denegarà les ajudes sol·licitades, i també fixarà la quantia d'aquestes.  
El termini de resolució de l?expedient administratiu serà de tres mesos, transcorregut aquest sense que haja recaigut resolució expressa s'entendrà que la sol·licitud ha estat denegada, sense perjudici d'allò que posteriorment puga disposar-se en la resolució expressa.  
Sisena. Quantia de la subvenció  
La quantia màxima de la subvenció per associació serà de cinc-centes mil (500.000) pessetes, sense que en cap cas l?import de la subvenció puga superar el cost total de l'activitat que ha de desplegar el beneficiari. L'òrgan competent, per a resoldre, podrà procedir al prorrateig entre les beneficiàries de la subvenció de l?import sol·licitat per cadascuna d'elles.  
Setena. Termini i Lloc de presentació d'instàncies  
El termini de presentació de sol·licituds serà de 30 dies naturals comptadors a partir de l'endemà de la publicació d'aquesta ordre en el Diari Oficial de la Generalitat Valenciana, i podran ser aquestes presentades a la seu de l'Institut Valencià de la Dona, carrer de Nàquera, 9, de València; al carrer de Garcia Andreu, 12, d'Alacant; al carrer de l'Ensenyament, 10, de Castelló, i també als centres d'informació de l'Oficina d'Informació, Iniciatives i Reclamacions de la Generalitat Valenciana o per qualsevol dels mitjans establerts el l'article 38 de la Llei de Règim Jurídic de les Administracions Públiques i del Procediment Administratiu Comú  
Vuitena. Documentació  
Les sol·licituds de subvenció hauran de presentar-se signades pel/per la president la de l'associació, d'acord amb el model establert en l'annex II, i acompanyades dels documents següents:  
1. Fotocòpia del DNI de la persona que signa la instància.  
2. Fotocòpia del CIF de l'associació.  
3. Fotocòpia de la inscripció en el Registre Nacional d'Associacions, quan es tractarà d'associacions d'àmbit nacional, o en el Registre d'Associacions de la Generalitat Valenciana, quan es tractarà d'associacions d'àmbit autonòmic.  
4. Còpia dels estatuts socials de l'entitat, degudament visats pel registre d'associacions corresponent.  
5. Certificat expedit per la secretaria de l'associació on conste:  
a) Nombre d'associades de l?entitat.  
b) Pressupost anual aprovat per l'assemblea general de l'associació, que detalle partida d'ingressos i partida de despeses.  
6. Projecte d'activitats de l'associació on conste el programa que s'ha de realitzar, el calendari i el cost de les activitats.  
7. A la sol·licitud s'adjuntarà un certificat de l?entitat bancària en la qual es farà constar el número de compte i el titular d'aquest que haurà de coincidir amb el beneficiari de la subvenció.  
Tots aquells documents dels quals es presenten fotocòpies hauran d'anar acompanyats de l?original per a la confrontació.  
Novena. Obligacions dels beneficiaris  
Les associacions beneficiàries de les subvencions estaran obligades a:  
1. Executar el projecte subvencionat, en tot cas, amb anterioritat al 31 de desembre de 1993.  
2. Acreditar davant l?Institut Valencià de la Dona, la realització de les activitats subvencionades.  
3. Admetre en tot moment, la verificació per part de l?Institut Valencià de la Dona, mitjançant el seu programa de seguiment de les activitats que s'han de desplegar.  
4. Comunicar a l?Institut Valencià de la Dona l?obtenció de subvencions que per a la mateixa finalitat els haja atorgat qualsevol altra administració o ens públic.  
5. Sol·licitar per escrit a l?Institut Valencià de la Dona qualsevol variació que procedesca fer en el projecte subvencionat, que haurà de ser autoritzada.  
Deu. Documentació econòmica  
Per tal de procedir al pagament de l'ajuda concedida, s'haurà de presentar al llarg de l?exercici 1993, i en tot cas amb anterioritat al 30 de novembre de 1993, la documentació següent:  
Compte justificatiu de la despesa total efectuada per l'associació, que contindrà:  
- Certificat del/la secretari/a de l?entitat amb el vist-i-plau del/de la president/a, indicatiu de la quantia de les despeses ocasionades per l'activitat subvencionada.  
- Factures en original i còpia de les despeses directament ocasionades per l'activitat subvencionada. Aquestes factures hauran de tenir totes les dades formals que n'exigeix per a l?expedició l'article 3 del Reial Decret 2402/1985, de 18 de desembre (BOE núm. 32, de 30.12.85). A la presentació d'aquestes es comprovaran les còpies i es tomaran els originals.  
- Memòria explicativa de la realització de les activitats subvencionades, amb avaluació dels resultats obtinguts, signada per la presidenta de l?entitat.  
Transcorregut el termini assenyalat per a la presentació de la documentació sense que aquesta haja estat realitzada, es perdrà tot el dret a l'ajuda concedida.  
Onze. Reintegrament de la subvenció.  
Procedirà la revocació de la subvenció concedida i el reintegrament de les quantitats percebudes pel beneficiari, amb abonament de l?interés de demora des del moment del pagament de la subvenció, segons que disposa l'article 47.9 del text refós de la Llei d'Hisenda Pública de la Generalitat Valenciana, en els casos següents:  
a) Incompliment de l?obligació de justificar.  
b) Obtenció de la subvenció sense reunir les condicions que s'hi requereixen.  
c) Incompliment de la finalitat per a la qual fou concedida la subvenció.  
d) Incompliment de les condicions imposades amb motiu de la concessió de la subvenció.  
Igualment, en el cas que les aportacions de les administracions o ens públics o privats superen el cost total de l'activitat que s'ha de desplegar, quan la subvenció principal serà de la Generalitat Valenciana procedirà el reintegrament de l?excés obtingut sobre el cost de l'activitat desplegada.  
Dotze. Publicitat  
La concessió o denegació de les subvencions o ajudes es notificarà individualment a cadascuna dels/de tes sol·licitants sense perjudici de la publicació en el Diari Oficial de la Generalitat Valenciana.  
ANNEX II  
Sol·licitud  
Sr./Sra ..., DNI/NIF ..., com a president/a de l'associació de dones ..., amb domicili a ..., número ..., codi postal ..., localitat... inscrita en el registre públic d'associacions amb el número ....  
EXPOSE  
Que acollint-me a l?Ordre de la Conselleria de Cultura, Educació i Ciència de data 28 d'abril de 1993, per la qual dicta normes per a la concessió de subvencions a associacions de la Comunitat Valenciana, estimant que es compleixen els requisits que s'hi exigeixen i adjuntant la documentació requerida,   
SOL.LICITE  
Que concedesca a l?entitat que represente la quantitat de ... pessetes, per a la realització de les activitats que es contemplen en el projecte adjunt.  
... ,. ... d ... de 1993  
Segell de l'associació  
Signatura del/de la president/la  
INSTITUT VALENCIA DE LA DONA


Còpia Permalink ELI